เพศชายครับ อายุ28ปี มีตุ่มขึ้นคล้ายสิวแต่เม็ดไหญ่ บริเวณโคนอวัยวะเพศ เวลาสัมผัสเจ็บเล็กน้อย เป็นมาประมาณ4-5วันแล้วครับ ผมได้แนบรูปมาให้ด้วยครับ. 
สวัสดีค่ะ ตามรูปภาพที่ส่งให้ดูนั้น การมีตุ่มบวม สีออกแดงแดงที่อวัยวะเพศชาย และมีอาการเจ็บเล็กน้อย อาจเป็น- การอักเสบของเนื้อเยื่อ (cellulitis) ซึ่งคือการที่เซลล์เนื้อเยื่อใต้ผิวหนังและผิวหนังเกิดการอักเสบติดเชื้อขึ้น สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็กๆ หรือแผลถลอกเล็กๆ ที่อาจเกิดจากการเกา เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้โดยทั่วไป หากการอักเสบของเนื้อเยื่อมีขนาดเล็ก และร่างกายแข็งแรง ก็อาจหายเองได้จากระบบภูมิคุ้มกันของร่างกาย แต่ต้องหลีกเลี่ยงการแกะ บีบ เกา และอาจใช้ยาฆ่าเชื้อ เช่น โพไวโดน ไอโอดีน (povidone iodine) ทาบริเวณที่มีการอักเสบ- การติดเชื้อโรคทางเพศสัมพันธ์ต่างๆ เช่น ซิฟิลิส แผลริมอ่อน โดยในระยะเริ่มแรกจะเป็นตุ่มนูนก่อน ต่อมาจึงแตกออกกลายเป็นแผล แต่หากเป็นมา 4-5 วันแล้ว และไม่ได้กลายเป็นแผล ก็ไม่น่าใช่โรคเหล่านี้- เป็นซีสต์หรือเนื้งอกของผิวหนังและชั้นใต้ผิวหนังหากอาการไม่ดีขึ้น คือตุ่มขยายขนาดขึ้น มีอาการปวดมากขึ้น หรือตุ่มกลายเป็นฝีที่มีหนองไหล หรือแตกออกกลายเป็นแผล แนะนำควรไปพบแพทย์เพื่อตรวจและรักษาค่ะ